**บทนำ**

**1.1 ความหมายของการติดตามและประเมินผล**

*การติดตาม* (Monitoring) หมายถึง กิจกรรมที่ทำเพื่อแสดงให้เห็นว่าเกิดอะไรขึ้นในภาคปฏิบัติ

ด้วยการติดตามและบันทึกผลการปฏิบัติอย่างต่อเนื่อง เพื่อให้บรรลุวัตถุประสงค์ตามนโยบายและเป้าหมายซึ่ง

กำหนดไว้ในแผนงาน การติดตามผลสามารถเตือนถึงแนวโน้มที่ไม่ต้องการได้ล่วงหน้า ซึ่งทำให้เห็นความ

จำเป็นในการดำเนินการแก้ไข

*การประเมินผล* (Evaluation) หมายถึง การวิเคราะห์ผลที่ได้จากการติดตามผลมาระยะหนึ่ง เพื่อ

ประเมินว่าความเปลี่ยนแปลง (ซึ่งเป็นผลจากการปฏิบัติ) ที่เกิดขึ้น เป็นไปตามวัตถุประสงค์และเป้าหมายของ

แผนหรือไม่ ผลการประเมินอาจยืนยันว่า การเปลี่ยนแปลงเป็นไปในทิศทางเดียวกับที่กำหนดไว้ในแผน หรือ

อาจแสดงถึงความล่าช้าหรือผลกระทบข้างเคียง ซึ่งควรแก่การทบทวน

การติดตามและประเมินผล จึงเป็นเครื่องมือที่สำคัญสำหรับผู้บริหารที่จะได้ทราบถึงผลกาปฏิบัติงาน

ในช่วงเวลาที่ผ่านมา ซึ่งผลจากการติดตามและประเมินผล ตลอดจนข้อเสนอแนะที่ได้จะเป็นแนวทางที่

ผู้บริหารจะนำไปปรับปรุงการบริหารงานในอนาคตได้เป็นอย่างดี

**1.2 ความสำคัญของการติดตามและประเมินผล**

การติดตามและประเมินผลเป็นที่เรื่องที่สำคัญมาก และเป็นหัวใจของการใช้แนวทางเชิงยุทธศาสตร์

เพื่อการบริหารจัดการ ซึ่งมีลักษณะของการปฏิบัติที่มีความต่อเนื่อง

การติดตามผลการปฏิบัติงานอย่างต่อเนื่องจะมีประโยชน์ต่อองค์กรและผู้บริหาร ดังนี้

1) สามารถเฝ้าดูความเปลี่ยนแปลงที่เกิดขึ้น เพื่อเปรียบเทียบกับสมมติฐานที่เคยตั้งไว้ในแผน

2) สามารถหาแนวโน้มจากตัวชี้วัด เพื่อเปรียบเทียบกับเป้าหมายที่กำหนดไว้ และให้หลักสำหรับ

แก้ไขสถานการณ์ที่เกิดขึ้นระหว่างการปฏิบัติได้ตามความจำเป็น

3) สามารถจัดทำระบบเตือนล่วงหน้า เนื่องจากได้เห็นถึงปัญหาที่อาจเกิดขึ้น

4) มีข้อมูลพื้นฐานสำหรับการประเมินว่า จะบรรลุเป้าหมายและวัตถุประสงค์ตามแผนหรือไม่

สำหรับการประเมินผลที่ได้จากการติดตามผลและระบุปัญหาพื้นฐาน ซึ่งจะทำให้ทราบถึงการ

เปลี่ยนแปลงอันเป็นผลจากการดำเนินงาน โดยการประเมินผลจะเป็นการเปิดโอกาสให้ทบทวนว่า

1) การปฏิบัติมีความเหมาะสมหรือไม่

2) วัตถุประสงค์ที่กำหนดไว้แต่แรก สมเหตุสมผลและสามารถบรรลุผลได้จริงหรือไม่

3) สาเหตุที่ไม่สามารถบรรลุได้ตามเป้าหมาย

4) ตัวชี้วัดที่นำมาใช้วัดความเปลี่ยนแปลงมีความเหมาะสมเพียงไร

5) มีเรื่องอะไรที่ประสบความสำเร็จและควรสานต่อบ้าง

6) ได้เรียนรู้ปัญหาซึ่งอาจหลีกเลี่ยงได้ในอนาคต

7) ควรปรับวัตถุประสงค์และเป้าหมายในแผนอย่างไร

**1.3 ขั้นตอนและวิธีการติดตามและประเมินผลแผนพัฒนาสามปี (พ.ศ. 2560-2562) ขององค์การบริหารส่วนตำบลทุ่งกว๋าว**

วิเคราะห์สถานการณ์

การวางแผน

กลยุทธ์

เป้าประสงค์

พันธกิจ

วิสันทัศน์

การนำแผนไปสู่การปฏิบัติ

แผนปฏิบัติการ

ควบคุมและประเมินผล

ติดตามประเมินผล

**แผนภาพที่ 1 วงจรของการบริหารเชิงกลยุทธ์**

จากวงจรข้างต้นจะเห็นได้ว่า การติดตามและประเมินผลเป็นปัจจัยที่สำคัญในการบริหารเชิงกลยุทธ์

กล่าวคือ หลังจากที่ได้นำแผนการพัฒนาไปสู่การปฏิบัติจำเป็นที่จะต้องมีการติดตามและประเมินผลเพื่อให้

ทราบถึงประสิทธิภาพและประสิทธิผล ตลอดจนเป็นการวิเคราะห์ถึงความเปลี่ยนแปลงที่เกิดจากปฏิบัติงาน

สำหรับนำไปทบทวนและปรับปรุงกระบวนการทำงานให้สอดคล้องกับสถานการณ์ที่เปลี่ยนแปลงไปสำหรับการ

ติดตามและประเมินผลแผนพัฒนาสามปี (พ.ศ. 2560-2562) ขององค์การบริหารส่วนตำบลทุ่งกว๋าว เป็นการติดตามและประเมินผลหลังจากที่ได้นำแผนพัฒนาไปสู่การปฏิบัติเป็นเวลา 6 เดือน (ตามปีงบประมาณ คือ ตั้งแต่วันที่ 1 เมษายน 2560 – 30 กันยายน 2560) ทั้งนี้เป็นไปตามบทบัญญัติของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และเพิ่มเติม ฉบับที่ 2 พ.ศ. 2559 ที่ได้ระบุในหมวดที่ 6 (การติดตามและประเมินผล ข้อ 28 – 29 ซึ่งได้กำหนดไว้ว่า “ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น สำหรับกำหนดแนวทาง วิธีการ และให้ดำเนินการติดตามและประเมินผลแผนพัฒนา โดยให้รายงานผลและเสนอความเห็นที่ได้ต่อผู้บริหารท้องถิ่น เพื่อเสนอต่อสภาท้องถิ่นคณะกรรมการพัฒนาท้องถิ่น และประกาศผลให้ประชาชนทราบโดยทั่วกันอย่างน้อยปีละสองครั้ง ภายในเดือนเมษายนและเดือนตุลาคมของทุกปี และจะต้องปิดประกาศโดยเปิดเผยไม่น้อยกว่าสามสิบวัน” โดยมีขั้นตอนและวิธีการดังนี้

การวางแผนพัฒนา

ส่วนราชการดำเนินการประเมินตนเองตามแบบประเมิน

* ประกาศให้ประชาชนทราบ โดยปิดประกาศไม่น้อยกว่า 30 วัน
* เผยแพร่ตามสื่อต่างๆ เช่น บอร์ดประชาสัมพันธ์ เว็บไซด์ อบต. ศูนย์ข้อมูลข่าวสาร ฯลฯ
* แจ้งทุกส่วนราชการ และหน่วยงานที่เกี่ยวข้องทราบ

การนำแผนไปสู่การปฏิบัติ

ทบทวนปรับปรุงแก้ไข

รายงานผลพร้อมข้อเสนอแนะของคณะกรรมการฯ เสนอผู้บริหารท้องถิ่น, สภาท้องถิ่น, คณะกรรมการพัฒนาท้องถิ่น

เสนอคณะกรรมการติดตามและประเมินผลแผนพัฒนาท้องท้องถิ่นฯพิจารณาให้ความเห็นชอบ

รวบรวมข้อมูล/ตรวจสอบ ความถูกต้องประมวลผลข้อมูลและจัดทำสรุปรายงานผลการติดตามฯ

**แผนภาพที่ 2 ขั้นตอนการติดตามและประเมินผล**

**1.4 บทสรุป**

แผนพัฒนาสามปี (พ.ศ. 2560-2562) ขององค์การบริหารส่วนตำบลทุ่งกว๋าว เป็นแผนที่จัดทำขึ้นเพื่อใช้เป็นแนวทางในการบริหารงานและแก้ไขปัญหาความเดือดร้อนของประชาชนในเขตองค์การบริหารส่วนตำบลทุ่งกว๋าว ตามแผนยุทธศาสตร์การพัฒนาท้องถิ่น โดยได้แบ่งยุทธศาสตร์การพัฒนาออกเป็น 5 ยุทธศาสตร์ ได้แก่ ยุทธศาสตร์การพัฒนาโครงสร้างพื้นฐาน ยุทธศาสตร์การอนุรักษ์ทรัพยากรธรรมชาติและสิ่งแวดล้อม ยุทธศาสตร์การพัฒนาสังคม/ชุมชน และการรักษาความสงบเรียบร้อย ยุทธศาสตร์การพัฒนาเศรษฐกิจ และยุทธศาสตร์การบริหารและพัฒนาองค์กร ขององค์การบริหารส่วนตำบลทุ่งกว๋าว ในครั้งนี้เป็นไปตามบทบัญญัติของระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 โดยวัตถุประสงค์เพื่อให้ทราบถึงประสิทธิภาพและประสิทธิผล ตลอดจนเป็นการวิเคราะห์ถึงความเปลี่ยนแปลงที่เกิดจากการปฏิบัติงาน สำหรับนำไปทบทวนและปรับปรุงกระบวนการทางานให้สอดคล้องกับสถานการณ์ที่เปลี่ยนแปลงไป

